
Oricine joacă un rol de frunte în vieata publică lasă pe urma sa 
mai mult decât faptele pe cari a izbutit să le îndeplinească, adeseori 
numai printr'o. fericită potrivire a împrejurărilor. si, oricum:intr"o i 
frăție strânsă cu norocul. El lasă si incățățuri, indemnuri trainice, 
pentru câțiva, mai fericiți, nemuritoare, Și: ‘aeeste învățături pleacă, 
din exemplul de energie, orientată şi disciplinată pe care l-a dat, dar 
mai ales din,.legătura “indisolubil pe care a stabilit-o între această 
energie” și un scop mai presus de pasiunile, de capriciile, de inte- : 
resele legitime, de drepturile cele mai sfinte și. de existenţa chiar 
a fiinţei sale ineoătbare. 

În societăţi ca societăţile moderne, şi mai ales ca. acelea. dintre 
dânsele în cari. frâul tradiţiei s.a: rupt si n’a putut veni în, locu-i 
conștiința. interesului ‘public, rezultată din indelungate sfortäri co- 
mune, asemenea, învățături trebue să se dea cât mai, des, căutân- 
du-se la toate izvoarele cări le cuprind. Căci, dacă, în ce privește 
oamenii. conducători ai momentului, „strălucirea .de care fireşte se 
încunjură si respectul care-i izolează împiedecă:o cunoaștere de; 
plină a virtuţilor cari» mai târziu numai vor fi lămdate, dacă strigă- 
tele furioase ale patimei, bänuelile invidiei și flecäria calomniilor 
ușoare întunecă si icoana nedesävärsitä rpe -care o | putem, aveà, 
moartea deschide räpede tainele; unei vieţi întregi si asupra ei. se 
poate face lumina cunoștinţii, și a recunoașterii, şi, îndată,ce carac- 
terul croit prin- silință si sacrificii se.deslueseste, e o datorie a face 
ca valoarea lui morălă! să intre :în curentul. unei educatii nationale 
pe :câre: școala: cel mult o „pregătește si societatea, singură, prin ce 
oferă mai bun ochilor si: minţii, o poate desăvârși. “QE 

De câte ori recunoştinţa publică ori măcar pietatea de familie 
îmbracă în materie trainică înfățișarea cuiva care, supt un raport 
sau supt altul, a stat mai sus decât oamenii obișnuiți, nu e îngă- 
duit a privi aceasta ca un incident festiv oarecare, asupra căruia 
a doua zi.chiar sa trecut la ordinea zilei. Ci, dacă glorificarea pu- 
blică în cel mai larg înţeles al cuvântului — căci statuea vorbește si 
nestiutorului de carte si acelui care despretueste cartea—nu e în- 
dreptätitä, cei chemaţi a vorbi trebue să izgonească din Panteonul 
amintirilor unui popor pe îndrăzneţul intrus, iar, dacă ea e meritatà, 
aceiași cunoscători, aceiaşi judecători nebänuiti trebue să iea din 
nou cuvântul ca să arăte contimporanilor, ispititi de farmecul ugu- 
ratec al unei vieţi de plăceri, că si din neamul lor s'au ivit oameni. 


Un om harnic a fost de sigur Barbu Dimitrie Știrbei. Mostenise 
această însușire dela tatăl său, boierul oltean Dumitrachi Bibescu, 
unul dintre cei mai buni gospodari ai timpului său si ale cărui 
crescătorii de vite, ale cărui podgorii, cu vinuri tot asà de.bune ca 
şi cele vestite ale sträinätätii, erau läudate de oricine. In jurul lui, 
la ţară, ca si în casele boieresti din Craiova, cari, după datina tim- 
pului, “trebue să fi cuprins, în locul elegantei trândave de astăzi, 
o întreagă lume muncitoare, el n'a văzul decât härnicia. Și atâta 
lucru i s'a cerut si lui, copilului ce se ridică, serios si plin, parcă, 
de o presimţire a viitorului său si a răspunderii sale, hărnicie; tår- 
ziu, în scaunul de Domnie al terii, el își aduceă aminte de acele 
seri de antică simplitate în cari părinţii ascultau pe odraslele lor spu- 
nându-şi lecţiile și lăcrămau de bucuria progreselor făcute, si el puneà 
înaintea, oamenilor vremii sale aceste pilde inältätoare. 

A mers la Paris pentru învăţătură si a dus acolo câţivă ani o 
vieață pe care no putem judecă după însemnătatea diplomei ce ar 
fi căpătat-o. Dar în ce harnicä străbatere a cărţilor a petrecut acel 
timp, aceasta ne-o arată elementele păstrate încă ale bibliotecii sale, 
massivele volume frumos legate în piele brună cu vite de aur, după 
moda veacului al XVIII-lea, și în cari se cuprinde literatura clasică, 
a celor vechi si a Francezilor, la cari i se impodobià spiritul, for- 
mat în liniile generale prin solida educaţie si bunul exemplu de 
acasă. Felul său de a ceti, urmărind critic ideile pe cari i le treziau 
rândurile lecturilor sale, îl arată notele, pline de indignare uneori 
contra apăsării, altă dată de iubire pentru idealul unei umanität 

bine orånduite, dar libere, pe cari le aflăm pe marginea aprigei 
broşuri de autoritarism obscurantist a lui Alexandru de Sturza ( Mé- 
moire sur l’état actuel de P Allemagne par M. de S., Paris 1818) 
si cari se rezumă în dorința unui «guvern organizat după spiritul 
veacului». 

Intors în țară, el trecu la Braşov, în zilele rele ale anului 1821, 
și avem scrisori ale lui pline de cele mai frumoase sentimente de 
familie. După încetarea lunilor de pribegie, el luă loc, cu bucuria 
acelui pe care munca în sine îl îndeamnă şi-l räspläteste, a celui 
care înțelege că numai astfel omul, în scurta lui trecere, întră în 
ordinea de lucruri a naturii, între cele din urmă rânduri ale ad- 
ministrației civile. Erà în zilele Domniei lui Grigore Ghica Vodă, 
bun bătrân patriot si îngăduitor, a cărui stăpânire, nouă în ce pri- 
veste naționalitatea stăpânitorului, urmă însă tradiţiile administraţiei 
fanariote. Tânărul întors din Parisul Restauraţiei, plin încă de amin- 
tirile lui Napoleon I-iu, al cărui spirit de strictă si exactă admi- 
nistrafie dăinuiă și în faima politică nouă a regalității restabilite, 
primi întipăriri nesterse, pe cari le va fixă apoi întrun vestit ra- 
port, despre egoista destrăbălare si orientala zäbavä a oblăduirii 
vechiului regim. 

Răsboiul din 1828 aduse pe Ruși, si ei crezură că politica lor va 
folosi din fixarea intro Constituţie, într'un Regulament Organic a 
reformelor pe cari le cereau de mult boierii mari, doritori, față de 
ce vedeau în Europa, de ordine stabilită si în Principate. Mai arde 
si azi în suflete ceva din focul care aici, la București, în Iulie 1848 
a consumat lacom foile Regulamentului, pe care Kogălniceanu, con- 
ducătorul tineretului moldovean, declară că-l privește ca o lucrare 
inteleaptä si binefăcătoare. Vom fi si în sensul lui spuind că această 
normă politică, în care se cuprindeă si atâta din cuminfenia lumi- 
nată a unui Conachi, a pregătit esenţial era unei mai largi liber- 
täti—dacä nu si a unei griji mai atente pentru binele public. 

Traducătorii de legislații din această eră și urmașii lor, adap- 
tatorii, nu-şi dau seamă în de ajuns ce muncă uriașă și cinstită 
se cuprinde în opera pronunțat originală dela 1834. Trebuiau 
pentru aceasta, pe lângă câteva personalităţi bine intenționate și 
deprinse cu ideile Apusului despre societate, lege, puteri, tineri de 
o nebiruitä hărnicie si de o deplină cunoștință a lucrurilor. In Tara- 
Românească nimeni nu întruniă mai mult aceste calităţi decât Știrbei. 

Legătura dintre dânsul şi contele Pual Chiselev, stăpân absolut 
supt titlul de «presedinte-plenipotentiar al Divanurilor» Principatelor, 


se 

se explică foarte bine fără a se atribui boierului muntean simpatii 
interesate pentru Rusia care-i puteă ajută cariera. Rus doar prin 
tendința, generală în tara sa, de a cuprinde Răsăritul ortodox întreg 
în marginile Impärätiei, Chiselev eră, prin toată firea si prin toată 
creșterea sa, un glumet ucenic al lui Voltaire, dar si un 
mărturisitor sincer al crezului de libertate pentru care scrisese 
si lucrase veacul al XVIII-lea. Ca toți «marii seniori» ruși din 
vremea sa, liberal în ideile ca si în cheltuelile si in apucäturile 
sale, el aveă nevoie pentru a lucră ceva de o colaboratie serioasă, 
credincioasă, neobosită si dezinteresatä. In Știrbei a găsit-o. Ra- 
poartele sale de ministru, ca si tabloul situaţiei principatului mun- 
tean, înfățișat prezidentului, o dovedesc in chip strălucit. Si, dacă 
astăzi nu e nimic mai greu decât a găsi acest ajutor de fiecare 
clipă, care se simte totdeauna fără a se vedeă vreodată, dacă astăzi 
talentele, fie si cele mai dubioase, se aruncă, la cel dintâiu pas, 
spre vitrina de unde pot fi văzute, apreciate si cumpărate mai bine, 
ce puteă să fie oare în vremea aceea când învățătura eră încă asà 
de rară si practica instituţiilor nouă asà de stângace ? 

Acest om puteă de sigur să-şi puie pe umeri încă de atunci 
mantia de hermină a Domniei. N'a vrut. Simtià că vremea lui nu 
venise, adecă vremea aceea în care nu-i mai puteă fi îngăduit să se 
dea înapoi. Ea nu zăbovi însă mult. O Domnie slabă fu înlăturată 
printr'o mişcare revoluţionară, si aceasta aduse, ca ultim rezultat 
imediat, o îndoită ocupaţie imediată, a Turcilor si a Rusilor. Lângă 
ei, cari nu fixaseră un termen pentru părăsirea Principatelor, tre- 
buiă să stea—doar fiindcă nu se înțelegeau între sine—un Domn 
de neamul nostru, și anume, după noua convenție, pe șapte ani, 
aproape fără speranța de a puteă fi ales din nou. 

Aceasta însemnă pentru noii Domni: după 0 muncă uriasä, o 
vieață zdrobită. Să se acopere un deficit pe care oștile străine erau 
să-l crească an de an, să se împace conflictele între două adminis- 
tratii militare rivale si una civilă, locală, pe care ele.o priviau 
ca subordonată bunului lor plac, să se crute susceptibilitatea 
unor suzerani cari priviau acuma, în era Tanzimatului, pe Domnii 
dela Dunăre ca pe cinalții funcţionari» puși să administreze 
temporar două «provincii privilegiate», să se tie la o parte 
primejdia, unor nouă uneltiri revoluţionare, când broșurile dela Paris 
ale emigralilor circulau prin țară, si să se înfrunte necontenitele 
intrigi ale familiilor rivale cari lucrau cu ochii afintiti la terminul 
ispititor de şapte ani, — acestea, numai acestea erau punctele im- 

puse ale programului de Domnie. Barbu Știrbei a adaus încă pe 
atâtea puncte de reforme cari nu-i erau cerute de nimeni. Si sa 
adaus, după revenirea sa, în 1856, şi problema înţelegerii cu cea 
de-a treia oştire de ocupaţie, care aduceă cu dânsa trufia si sicana 
administrativă a tradiţiei austriece. Omul harnic le-a biruit. Și în 
această uriașă sfortare s'a consumat. Cel ce plecă, în acelaş an, spre 
Apus murise supt raportul politic, precum stià că trebue să moară. 
Și el se aşteptă ca omul să urmeze în mormântul său pe Domn, 
în aceeaș tăcere si in aceeas izolare, pentru care eră pregătit. 


IT. 


Un om modest. Izolat si într'acasta. Dati-vä în lături să treacă 
boierul veacului al XVIII-lea! Pământul nu-l pot călcă sacrele sale 
picioare: dus de suptiori se suie în carătă. Arnăutul a pus cele 
mai frumoase haine cusute cu aur, si tovarășul lui s'a cocotaf, în 
acelaş costum scânteietor, în coada trăsurii. Ca odinioară clienții 
din Roma si Bizanţ, lacomi de sportule mărinimoase, ceata Tiga- 
nilor aleargă, intetindu-se la fugă, înaintea Măriei Sale. Si la ve- 
derea Măriei Sale —așă trebue să i se zică din neam în neam —, 
la vederea marelui islie bombastic, a lungii bărbi de paradă, a 
blănurilor scumpe, păstrate si în mijlocul verii, toţi se: dau în lături. 
lar, dacă telegarii si roatele stropesc pe smeritul trecător cu no- 
roiul de supt scândurile podului, el nu se supără: măririle acestei 
lumi sunt astfel, intro țară în care Vodă iese în oraş cu toată 
oștirea pe care o are. 

Omul din carätä nu e însă totdeauna asà. La moşie poate să se 
învârtă între oameni, poate să vorbească românește, să râdă la 
bucurie, să plângă la năcaz, ca alți oameni. Aici însă, în oraşul de 
Scaun, în vederea mulţimii, nu se poate. Märet, tăcut el trece, eido- 
lon vulgi. 

Sau strecurat o sută de ani. Automobile räpezi, pentru oameni cari 
sunt grăbiţi, fug cu maximul iutelii printr'un public burghez care nu 
protestă, fiindcă si el ar face mâne tot așă. Venituri întregi se aruncă pe 
o haină. Proprietatea rurală a unei teri se amanetează pentru pa- 
late si primblări în străinătate în timpul cât nu e bine, nu e fru- 
mos să se găsească un om de condiţie în ţară. 

Pe mulţi această vieață nu-i ruinează numai în folosul parvenitilor, 
cari, în a doua generație, vor face si ei tot asà, si a străinilor, de- 
prinși a nu face asà,—ci-i si oboseste, îi îmbolnăvește, îi distruge. 

Ce are a face? Vieata trebue dusă așă, ad pompam et ostentationem., 
lertaţi-mi acest termen de comparaţie modern. Să ne întoarcem 
la educatorul nostru. 

Multumindu-se cu ce-i dădeă ţara, el na căutat niciodată să-și 
ridice situația prin artificii cari stau la îndămâna oricui. Functio- 
narul model n'a părăsit țara decât de trei ori: odată când furtuna a- 
runcase peste graniță întreaga clasă din care fâceà parte, a doua oară, 
când eră nevoie să aşeze în Paris si să supravegheze în cele din- 
tâi studii pe fiii săi, cari supt acești ochi neadormiti, își scriau sår- 
guitor caietele ce se păstrează încă si câstigau la 1847 frumoasele 
cărți de premii pe cari le-am regăsit, si a treia oară când prezența 
sa în fara unde domnise puteă fi rău interpretată si dăunătoare. 

In uniforma de tăietură rusească pe care o iubià asà de mult 
creatorul celei dintâi scoale militare românesti, ori în lunga re- 
dingotă a timpului, Domnul dela 1849 apăreă totdeauna, — și 
acestea erau si gusturile Doamnei Elisaveta, o Cantacuzină din 
Moldova, — fără nici un fast. Asà-l vedeau Bucureştenii şi tot asà 
locuitorii oraşelor de provincie pe cari le cercetă adesea. O 
pregătire oficială-l desgustă si, de câte ori a aflat de dânsa, a luat 
măsuri aspre ca so înlăture. De ce exemplu bun a fost această 
atitudine intro societate unde forma protipendadei si a epigoni- 
lor fanariotismului nu murise, își poate închipui oricine. Ea n'a ajuns 
însă, precum n'a ajuns nici admirabila simplicitate de vieatä a lui 
Vodă Cuza si a noăi dinastii, pentru a distruge unul din cele mai 
urite vicii pe cari le-a strămutat la noi Asia. 


IT. 


Pentru à fi respectat cineva, când nu se încunjoară cu fastul obis- 
nuit, când nu ascunde personalitatea sa fizică sau morală, ci o în- 
fățișează oricui, n'ajunge rangul cel mai înalt. Trebue sau un 
covârșitor talent, care să farmece, să cucerească, sau puterea ne- 
biruitä,—inaintea căreia sau închinat; fără voie si mincinoşii cei 
mai celebri,—a mărturisirii si îndeplinirii permanente a ade- 
vărului. 

Un mărturisitor de adevăr în cuvinte, un făptuitor de lucruri ade- 
vărate în faptă a fost Vodă Ştirbei. 

Inaintea dregătorilor stricati, venali, necunoscätori de datorie, in- 
triganti, pentru întâia oară sa înfățișat un om de care nu puteau 
să scape, liindcă-i căută acasă la dânșii, în locul îndatoririlor și al 

päcatelor lor. Sträbätätorul ochiu al vechiului administrator vedeà 
indatä partea slabă, pospäiala, lipitura de ocazie, minciuna. Și 
înaintea, tuturora, fără crutare, fără gândul la ce se va întâmplă după 
scurgerea celor șapte ani, i se ziceă în faţă totul, oricare ar fi 
fost situaţia vinovatului, numele, înrudirile lui, oricât de dulce ar 
fi sunat graiul de oficială linguşire pe buzele lui. Si batjocura pu- 
blică îl discalifică inaintea ochilor acelora cari până atunci tremu- 
raseră de dânsul. 

Erà vechiul sistem, si bunul sistem, «oriental», dacă voiti, a le- 
găturii directe între om si om, a controlului fățiș din partea câr- 
muitorului, a pedepsei imediate care lovește drept în faţă si o sângeră. 

Adevăr eră și în creatiunile acestui om. Le fäceà chibzuit, în- 
cet si sigur, fără a pierde vremea cu revenirea costisitoare în urmă, 
cu experiențe cari dezorganizează ce a fost, fără a întemeiă în schimb 
o altă ordine de lucruri. Am văzut hârtiile, conceptele lui, pe ma- 
rile coli de hârtie albastră, cu atâtea rânduri șterse, cu atâtea în- 
cercări oneste până la aflarea cuvântului adevărat. Dar, când eră 
odată ales, el tăceă impresia că nu poate fi înlocuit cu altul. Asà 
a fost si în faptele sale: noua oştire, total reorganizată, serviciile 
publice puse pe o bază nouă, justiţia silită a-și face datoria, și chiar 
acea lege rurală în care, dacă teoria țeranului «arendas» pe pă- 
mântul strămoșilor săi e nenorocită si pernicioasă, se recunosc vede- 
rile reale ale unui om ce trăise totdeauna în contact cu pământul 
si nu judecă după păreri de împrumut. 


IV. 


Realistul acesta, în fapte, a fost si un idealist, în tendinţe. 

Cele două concepte nu se exclud. Idealistul poate să rămâie nu- 
mai un romantic, un visător, un prevăzător poate, dacă-i lipsesc 
acele însuşiri de vedere netedă a timpului său, de gâcire a mijloa- 
celor potrivite, de onestitate personală, prin care toate energiile 
să-i fie lăsate libere pentru binele public, si de hotărire într'o ne- 
cruțătoare muncă. Dar realistul nu poate aveă o valoare morală, 
chiar când opere întregi iese din mâna lui dibace, decât atunci când 
este în sufletul lui ceva care întrece si cele mai însemnate din 
operele îndeplinite. Acest element trebue să fie mai presus și de 
orice grijă privitoare la persoana, la partidul, la clasa din care face 
parte creatorul de realităţi. El nu poate privi decât umanitatea, si, 

în rândul întâiu, partea cea mai scumpă dintrinsa pentru oricine 
simte cum trebue: ţara si neamul. ? 

Incă de pe vremea când lucrà în dre gătorii inferioare, se vede că 
in silintile lui Stirbei e mai mult decât dorința de a-și face dato- 
via, decât; râvna de a trece dincolo de dânsa, — râvnă care se în- 
tälneste si la atâţia cariviști»: ca si Dinicu Golescu, din altă gene- 
ratie, el a văzut teri străine și doreşte ca si a lui să fie ca diisela 
în Dre rândueală, în ordinea, culturală si politică. Si, mai mult decât 
Dinicu, el știe că pentru aceasta se aşteaptă neapărat fapta fiecăruia. 
Si el o dă pe a lui, hotärindu-se a nu cunoaște în vieafä, pe lângă 
datoriile față de familia sa, o altă chemare. 

Colaborator ‘de căpetenie al Regulamentului Organic, el nu face 
greşeala atâtora de a se închide în opera sa. deala atât de de- 
pärtat incât niciodată nu se poate ajunge pe deplin, fiindcă nici nu 
e creat ca să fie ajuns, ci ca să întreție pe drumuri drepte energia, 
societăţilor umane, îl face să privească tot înainte. Când chestiunea, 
Unirii e pusă de cugetători politici tineri, el își aduce aminte că a 
fost vorba de dânsa si în discuţiile, prezidate de Ruși, dela 1830, 
si cauza unei singure Românii află, intr'insul un sprijinitor, Ca și 
Grigore Ghica, el său din Moldova, el sa declarat pentru 
Ur ştiind bine, ca si acesta, că viitorul lui se închide prin con- 
topirea celor două Principate. 

Si, dacă, în cursul Domniei, tabirate de partide pérsonale, à lui 
Vodä Ca pe care l-a combătut, el puteă să mai păstreze o 
ultimă iluzie, aşezarea pe tronul României a Dinastiei nouă erà 
făcută so înlăture. Si, totus, cu gândul la acelaș scop ultim, su- 
perior tuturor infrângerilor si Sonor noastre, el făceă a douazi 
după intrarea în țară a principelui străin declarația nobilă că 
tot ce e onest și loial în România trebue să se adune in jurul 
noului stăpânitor. Si el adăugiă, după obiceiul lui, la cuvânt fapta, 
punând în serviciul lui Carol I-iu pe toți fiii săi. 


k 
k * 


Din amintirea acestor lucruri şi din interpretarea lor morală nouăle 
generații au de învățat ce poate în orice societate omenească, şi mai 
ales într'una care tinde supt toate raporturile către forme superi- 
oare: hărnicia, modestia, iubirea de adevăr și idealismul, devotat 
patriei și naţiunii. 


ANEXE 


(Însemnări pe cartea lui Alexandru Sturza.) 





Quelle est cette autorité qui émane de la loi. Serait-ce le despotisme 
papal et, si vous voulez, patriarcal ? 

Ce n'est pas la doctrine ni des Puffendorff, ni des Rousseau (la science du 
„droit, proclame le droit du plus fort). 

(In carte: Peut-on se flatter du retour d'un meilleur ordre de choses; et 
surtout a-t-on le droit d'attendre que la paix et la concorde soient rétablies 
dans le système politique et social ?) Et pourqui non ? 

(La cererea «reformei radicale» a educatiei:) Il y a une autre, beaucoup plus 
urgente, et que l'Europe entière invoque. 

(La locul în care se cere «supresiunea privilegiilor academice», medievale 
si nepotrivite:) probablement avec le grand nombre des droits que les 
peuples d'Allemagne ; ont acquis dans ces derniers temps: Nous exceptons 
ceux de Bavière, de Weimar, etc. 

(La fixarea cursului de studii după vocatie:) neuf, dix et douze ans comme 
en Autriche. 

(Unde se cer urmäriri contra studenţilor din Iena.) IL y a là de quoi exercer 
son talent, M-e Marchangg. Ce pasage offre à la Burschenschaft une plainte 
en calomnie. 

(Unde se cere a nu alege profesorii pe ceilalți, cari nu aleg superiori, ci 
să aleagă guvernul «al cărui interes nu e al indivizilor» :) mais celui des 
flatteurs. 

(Unde e vorba de Institutul germanic, care ar lucră asupra Academiilor:) 
comme l'esprit de la diète germanique sur les peuples d'Allemagne. 

(Unde e vorba de libertatea presei degenerate si de «auspiciile unei bune 
educaţii»): il fallait dire d’un gouvernement organisé d’après l'esprit du siècle. 

(P. 55.) Et les journaux allemands prêchent-ils le mensonge, l'immoralité, 
l'impiété? Pauvre «Allgemeine Zeitung», «Patriote», «Oppositionsblatt», (în 
text se spuneă că ziarele trebue supraveghiate). 

(Unde se critică libertatea presei:) Ce genre d'existence cause-t-il du mau 

aux gouvernements d'Angleterre et des États Unis, a-t-il renversé jusqu'à 
présent les autels, le pouvoir, la constitution du pays ? 

(Mai departe:) On voit que l’auteur se trouve engagé en service. 

(La locul despre «guerre de plume»:) elle est plus excusable que le 
guerre ă feu. 

(La: scandalurile libertăţii sunt incompatibile cu federaţia de State:) Jen 
conviens, mais c'est pourquoi on crie à la réforme, à la réorganisation de 
l'Allemagne. 

(La: legea trebue să tuteleze scrisul:) Il n'y a pas de liberté là où les gou- 
vernements puissent contrefaire la voix du peuple. 

(La: situaţia Germaniei e alarmantä:) C'est l'arbre qui a porté son fruit. 

(Mai departe:) L'éducation publique doit être relative aux institutions du 
pays: on ne traite jamais les institutions d'après l'éducation, mais bien lé- 
ducation d’après les institutions. 

L'Angleterre existe encore après le bouleversement des droits existants. 

(La: têtes plus désoeuvrées qu'immorales). Ceux qui prêchent les doctrines 
libérales en Allemagne sont des professeurs et même des employés du gou- 
vernement: ils ne sont donc pas désoeuvrés. Quant à la (rupt). 

(La cererea «reformei educatiei».) Il ne s'agit toujours que de l'éducation; 
la réforme du système de gouvernement n'y est pour rien. 

(La cererea de cenzură.) Il n'y a pas de liberté là où le pouvoir exécutif a 
dans ses mains la fabrique journalière des raisonnements et des faits. 

(La, «gouffres de la révolution»:) La révolution est finie sans retour: les 
peuples en ont profité; c'est le tour maintenant des souvernemens. 

(La cererea de oprire în cursuri si scrieri a lucrărilor contra religiei si 
guvernului :) Contre le gouvernement: c'est le principe essentiel. 


(Legat cu «Mémoire sur l’état actuel de la civilisation dans la Grèce. par 
Coray; 1803). 

